A tabella ye lo fruito caracteristico d'as plantas leguminosas, que contiene qualques simients  adintro d'una estructura vueda u semi-vueda más larga que no ampla, unida en a planta con un pedunclo unico. Se desembolica a partir d'o chineceu d'a flor, que no tiene si que un carpelo, y quan son maduras pueden ubrir-se en dos valvas simetricas por a comisura ventral u tamién por a dorsal, trobando-se as simients en una ringlera en posición ventral.